མཚན་མོ་དེར་ཉལ་བ་ཚེ་དབང་གིས་སྔ་ནའང་གཉིད་པ་ནི་འདུག་གྲོགས་གཉིས་ཀྱིས་སྔ།མགོ་བོ་བཏུམས་ནས་རང་ཉིད་གཉིད་ལ་ཇི་ལྟར་སྐུལ་ནའང་།གཉིད་རྨུགས་ཅེས་པ་ནི་གནམ་ཐང་ཉིན་གྱི་ནམ་མཁའི་སྤྲིན་པ་བཞིན་གང་ཞིག་ཏུ་ཡལ་སོང་།འདུག་གྲོགས་གཉིས་ནི་འགུལ་མེད་ཀྱི་བེམ་པོ་ཞིག་ལྟར་གཉིད་ཀྱི་བདེ་བར་རོལ།ཚེ་དབང་གིས་ཁོ་གཉིས་ཀྱི་གཉིད་ལ་ཡིད་སྨོན་ཤོར།ཡིད་ཀྱི་སྡུག་བསྔལ་སོགས་རྣམ་རྟོག་གི་འགྱུ་བ་རེ་ཞིག་འགག་པའི་གཉིད་ཅེས་པ་འདི་མི་སོ་སོ་ལ་ཤིན་ཏུ་མཁོ་རྒྱུ་ཞིག་ཡིན་པའི་ངེས་ཤེས་ཐོག་མ་སྐྱེས།